Tovább gyengül a norvég női válogatott
2011. október 16., Vasárnap 12:19
A gyermeket váró Gro Hammerseng mellett további két klasszis játékosát is nélkülöznie kell a decemberi világbajnokságon Norvégiának.
A norvég női kézilabda válogatott egyik legnagyobb klasszisa, Gro Hammerseng augusztusban jelentette be, hogy gyermeket vár, így kénytelen kihagyni a decemberi brazíliai világbajnokságot. Az olimpiai bajnok norvég válogatott alapcsapatából az utóbbi napokban további két játékos dőlt ki. Nora Mork kiújuló térdsérülése miatt nem utazhat a tornára, míg Camilla Herrem Achilles-ín problémák miatt marad ki várhatóan a keretből. A legutóbbi négy Európa-bajnokságot megnyerő norvégok egy esetleges vb-győzelemmel elmondhatnák magukról, hogy a sportág mindhárom jelentős trófeájának (olimpia, vb, Eb) ők a címvédői. Ebben sajnos a tornáról a németek elleni pótselejtezőn vesztes magyar csapat már nem tudja őket megakadályozni… megosztom